ผมไอต่อเนื่องมาประมาน 1 อาทิต เจ็บคอหลังไอหนัก ๆ เสียงแหบ จะเป็นหนัก ๆ ตั้งแต่เย็นจยถึงเช้า เป็นการไอแบบมีเสมหะ โดยเสมหะเป็นสีเขียว และน้ำมูกใส มีไข้อ่อน ๆ และหลัง ๆ เริ่มไอแรงจนตัวงอครับ ตอนี้ไม่ได้ทานยา แต่พยายามกินน้ำอุ่นกับมะนาวครับ ไม่ทราบผมเป็นอะไรหรือครับ ขอบที่มาตอบ
สวัสดีค่ะ อาการไอมา 1 สัปดาห์ มีเสมหะ มีน้ำมูก มีไข้ อาจเกิดจาก1.เป็นไข้หวัดธรรมดา นอกจากอาการดังกล่าวแล้ว อาจมีปวดหัว เวียนหัว ปวดเมื่อยตัว คลื่นไส้ อาเจียนร่วมด้วย มักหายได้เองใน 1 สัปดาห์ แต่บางรายอาจมีอาการไอต่อเนื่องไปอีกประมาณ 1 สัปดาห์ได้2.ไข้หวัดใหญ่ อาการจะคล้ายไข้หวัด แต่จะรุนแรงกว่าไข้หวัดธรรมดา3. หลอดลมอักเสบเฉียบพลัน อาการโดยส่วนใหญ่คือจะมีอาการของไข้หวัดหรือไข้หวัดใหญ่นำมาก่อน และต่อเนื่องด้วยอาการไอมาก ไอบ่อยและมักมีเสมหะร่วมด้วย อาจมีหอบเหนื่อย หายใจลำบากได้ อาการไอมักนานกว่า 1 สัปดาห์ และอาจนานเป็นเดือนได้5. ปอดบวม หรือปอดอักเสบจากการติดเชื้อ แต่มักจะมีไข้สูง ไอมาก มีเสมหะมาก หอบเหนื่อย หายใจลำบาก เจ็บหน้าอก6. ติดเชื้อโควิด 19 ดังนั้น ควรลองตรวจ ATK ดูด้วยค่ะ หากตรวจพบ ควรรีบแจ้งไปยังโรงพยาบาลที่เรามีสิทธิการรักษาทั้งนี้ ไม่ว่าจะเกิดจากสาเหตุอะไร การไอมาก ย่อมทำให้เจ็บคอตามมาได้ และหากไอแรงๆ อาจทำให้เจ็บกล้ามเนื้อหน้าอก กล้ามเนื้อหน้าท้องตามมาได้ด้วยหากตรวจ ATK ไม่พบ แต่ยังมีอาการไอมากต่อเนื่องเกิน 1 สัปดาห์ แนะนำควรไปพบแพทย์เพื่อวินิจฉัยและให้ยาที่เหมาะสมค่ะ ในเบื้องต้น ควรดื่มน้ำเปล่ามากๆ แต่ไม่ดื่มน้ำเย็น ให้ดื่มน้ำที่อุณหภูมิห้องหรือน้ำอุ่น หลีกเลี่ยงอาหารทอด อาหารผัดที่มีน้ำมันมาก ขนมกรุบกรอบต่างๆ เพราะจะยิ่งทำให้มีเสมหะและไอมากขึ้น หลีกเลี่ยงการอยู่ที่ที่อากาศเย็น ไม่อาบน้ำเย็น ไม่โดนลมโดยตรงจากพัดลมหรือแอร์ เป็นต้น นอกจากนี้ ก็ควรงดการทำงานหนัก นอนหลับพักผ่อนให้เพียงพอด้วย สำหรับน้ำอุ่นกับมะนาวที่ทาน สามารถทานได้ โดยจะช่วยขับเสมหะได้ดี แต่อาจลดอาการไอได้ไม่มาก ทั้งนี้ อาจทานยาแก้ไอช่วย เช่น dextromethorphan